દુનિયાને હોકીની ભેટ આપ્યા બાદ પોતાની જ રમતમાંથી પકડ ગુમાવનારી ટીમ હવે રમતના મેદાનમાં પણ પોતાના સાંસ્કૃતિક વારસાના જતન માટે કટિબદ્ધ અને સભાન બની છે. ભારતની મહિલા હોકી ટીમે જાપાનમાં યોજાયેલા એશિયા કપમાં – ખંડની ટોચની સાત ટીમોની સાથે સ્પર્ધા કરતાં એક પણ મેચ ગુમાવ્યા વિના ચૅમ્પિયન બનવાની સિદ્ધિ પ્રાપ્ત કરી હતી. રિતુ રાનીની આગેવાનીમાં ભારતીય ખેલાડીઓએ એક પછી એક એમ છ મુકાબલા જીતીને એશિયન હોકીના ઈતિહાસમાં ફરી વખત ભારતની હાજરીનો અહેસાસ કરાવ્યો. ભારતે છેલ્લે ૨૦૦૪માં ઘરઆંગણે રમાયેલો એશિયા કપ જીત્યો હતો, જે પછી રમાયેલી ત્રણ સ્પર્ધામાં-સ્ત્રીના સંમોહનના કેન્દ્રમાં રહેલું સુવર્ણ તો દરેક વખતે ભારતની મહિલા હોકી ટીમથી દૂર જ રહેવા પામ્યું હતું, પણ અત્યંત તનાવ અને સંઘર્ષ બાદ ભારતે મેળવેલી સફળતાને પગલે દુનિયાને આખરે ચક દે ઈન્ડિયા કહેવું જ પડ્યું !